N. G. L. Hammond

**Nicholas Geoffrey Lemprière Hammond** CBE, DSO (15. novembar 1907 ‒ 24. mart 2001) bio je istaknuti britanski klasični filolog. Tokom drugog svetskog rata radio je u Upravi za specijalne operacije u okupiranoj Grčkoj.

Hammond je srednjoškolsko obrazovanje stekao na Fettes Collegeu, a klasične nauke studirao je na Gonville and Caius Collegeu na Univerzitetu u Cambridgeu. Bio je odličan student i svoje je praznike često provodio istražujući Grčku i Albaniju, i to uglavnom pešice, pa je tako stekao ogromno znanje o tamošnjoj topografiji i terenu, a takođe je i tečno naučio albanski jezik. Zbog tih veština i znanja tokom drugog svetskog rata pridružio se britanskoj Upravi za specijalne operacije. Među njegovim zadacima bile su mnoge opasne misije sabotaže u Grčkoj (naročito na ostrvu Kritu) te u Albaniji. Godine 1944. bio je na čelu Savezničke misije pri grčkom pokretu otpora u Tesaliji i grčkoj Makedoniji. O svojim ratnim danima objavio je memoare 1983. pod naslovom *Venture into Greece* *(Put u Grčku)*. Odlikovan je britanskom medaljom za posebne zasluge i grčkim ordenom feniksa.

Nakon rata Hammond se vratio naučnoj karijeri i postao predavač na Clare Collegeu u Cambridgeu. Godine 1954. postao je direktor srednjoškolskog Clifton Collegea u Bristolu, a 1962. izabran je za profesora starogrčkog jezika na Univerzitetu u Bristolu, gde je ostao do penzionisanja 1973. Za člana Britanske akademije izabran je 1968, a 1988. za počasnog člana francuskog Centra za novo proučavanje istorije, filozofije i društvenih pitanja u Clermont-Ferrandu *(Le Centre des Nouvelles études de l´histoire, de la philosophie et des problèmes sociaux à Clermont-Ferrand*).

Hammond se najviše bavio istorijom antičke Makedonije i Epira. Bio je urednik i koautor *Kembričke antičke istorije* (*[[Cambridge Ancient History]]*) te jedan od dvojice urednika drugog izdanja *Oxfordskog klasičnog leksikona* *([[Oxford Classical Dictionary]])*. Značajni su i njegovi radovi o Aleksandru Velikom, u kojima je pre arheoloških otkrića sugerisao povezanost Vergine s Egejom *(Aegae)*, kraljevskim gradom u antičkoj Makedoniji.

## Izabrana dela
# *A History of Greece to 322 B.C.* (1959) = "Istorija Grčke do 322. pne."
# *Epirus: the Geography, the Ancient Remains, the History and Topography of Epirus and Adjacent Areas* (1967) = "Epir: Geografija, stari Rimljani, istorija i topografija Epira i susednih oblasti"
# *Migrations and invasions in Greece and Adjacent Areas* (1976) = "Migracije i invazije u Grčkoj i susednim oblastima"
# ur. *Atlas of the Greek and Roman World in Antiquity* (1981) = "Atlas grčkog i rimskog sveta u antici"
# *Philip of Macedon* (1994) = "Filip Makedonski"
# *The Genius of Alexander the Great* (1997) = "Genijalnost Aleksandra Velikog"
# *The Classical Age of Greece* (1999) = "Klasično doba Grčke"
# *Poetics of Aristotle: Rearranged, Abridged and Translated for Better Understanding by the General Reader* (2001) = "Aristotelova *[[Poetika (Aristotel)|Poetika]]*: prerađena i prevedena za običnog čitaoca"
# *A History of Macedon* Volume I: Historical Geography and Prehistory (1972) = "Istorija Makedonije. Tom I: Istorijska geografija i praistorija"
# *A History of Macedon* Volume II: 550-336 B.C. (1979) = "Istorija Makedonije. Tom II: "550-336 pne."
# *A History of Macedon* Volume III: 336-167 B.C. (1988) = "Istorija Makedonije. Tom III: 336-167. pne."
# *Alexander the Great. King, Commander, and Statesman* = "Aleksandar Veliki. Kralj, vojskovođa i državnik".
# *History of Macedonia* = "Istorija Makedonije"
# *The end of Mycenaean Civilization and Dark Age: the literary tradition* = "Kraj mikenske civilizacije i mračno doba: književna predaja"
# ur. *[[Oxford Classical Dictionary]]* (drugo izdanje)

## Referene

## Izvori
* Clogg Richard. [Obituary], *The Guardian*, April 5, 2001.
* Snodgrass, Anthony. "Professor N.G.L. Hammond: Obituary", *The Independent*, March 28, 2001.

## Vanjske veze
* Alexander's Non-European troops and Ptolemy I's use of such troops, Article by Hammond on BASP 33(1996)
* The scene in Iliad 18.497-508 and the Albanian Blood-feud, Article by Hammond on BASP 22(1985)
* Necrology in the ''American Journal of Archaeology''
* Biography at the Wiki Classical Dictionary